Правилник о степену и врсти образовања наставника и стручних сарадника у основној школи
Правилник је објављен у "Службеном гласнику РС - Просветни гласник", бр. 11/2012, 15/2013, 2/2016, 10/2016, 11/2016, 2/2017, 3/2017, 13/2018, 11/2019, 2/2020, 8/2020, 16/2020, 19/2020, 3/2021, 4/2021, 17/2021, 18/2021, 1/2022, 2/2022, 5/2022, 6/2022, 10/2022, 15/2022 и 16/2022.


14. Информатика и рачунарство:

– професор, односно дипломирани професор (са завршеним основним студијама у трајању од најмање четири године, по прописима који су уређивали високо образовање до 10. септембра 2005. године у области информатике, математике, физике, електротехнике, машинства или техничког образовања);
– професор, односно дипломирани професор (са завршеним основним студијама у трајању од најмање четири године, по прописима који су уређивали високо образовање до 10. септембра 2005. године, двопредметне студије, где је један предмет обавезно информатика;
– дипломирани математичар, дипломирани физичар, дипломирани информатичар (сви смерови и одсеци, са завршеним основним студијама у трајању од најмање четири године, по прописима који су уређивали високо образовање до 10. септембра 2005. године);
– дипломирани инжењер (са завршеним основним студијама у трајању од најмање четири године, по прописима који су уређивали високо образовање до 10. септембра 2005. године у области информатике, информационих технологија, организационих наука, електротехнике и рачунарске технике;
– дипломирани економиста (са завршеним основним студијама у трајању од најмање четири године, по прописима који су уређивали високо образовање до 10. септембра 2005. године у области информатике);
– мастер професор у области информатике, математике, физике, електротехнике, машинства;
– мастер професор (двопредметне студије) где је један предмет обавезно информатика;
– мастер математичар, мастер физичар, мастер информатичар (свих смерова и одсека);
– мастер инжењер у области информатике, информационих технологија, организационих наука, електротехнике или рачунарске технике;
– мастер економиста у области информатике;
– мастер дизајнер медија у образовању;
– мастер библиотекар-информатичар;
– мастер професор предметне наставе (претходно завршене студије првог степена из области информатике, информационих технологија, математике, физике, организационих наука, електротехнике или рачунарске технике);
– мастер инжењер машинства.
Лица која су стекла академско звање мастер морају да имају у оквиру завршених основних академских студија положено најмање пет испита из информатичких предмета, од тога најмање један из области Програмирање и два предмета из једне или две следеће области – Математика или Теоријско рачунарство.
Наставу и друге облике образовно-васпитног рада из предмета Информатика и рачунарство може да изводи и лице које је на основним студијама у трајању од најмање четири године, по прописима које су уређивали високо образовање до 10. септембра 2005. године, савладало програм рачунарства и информатике у трајању од најмање четири семестра.
Уколико школа преузимањем или конкурсом не заснује радни однос са лицем које испуњава услове из ст. 1–3. ове тачке, наставу и друге облике образовно-васпитног рада за предмет Информатика и рачунарство може да изводи и:
– мастер учитељ, који је током студија остварио 90 ЕСПБ бодова из области информатике и рачунарства;
– лице које је стекло стручни назив струковни специјалиста, по прописима који су уређивали високо образовање до 7. октобра 2017. године, ако у оквиру завршених студија има положено најмање пет информатичких предмета (од тога најмање један из области Програмирање и најмање два предмета из једне или две следеће области – Математика или Теоријско рачунарство).
Испуњеност услова из ове тачке утврђује министарство надлежно за послове образовања, на основу наставног плана и програма студија, односно студијског програма.

